Unul dintre sindicaliștii din Complexul Energetic Oltenia este nemulțumit de faptul că personalul TESA din companie este în continuare numeros. Marius Cătălin Berca, sindicalist la UMC Jilț, este de părere că programul de plecări din Complexul Energetic Oltenia nu a afectat și personalul TESA.
Nu s-a produs nici o reorganizare, în așa fel încât personalul TESA să poată fi repartizat în producție, dacă este posibil acest lucru, reclamă sindicalistul.
"Sunt 5 sedii pentru TESA la Târgu Jiu. Din minerit au plecat 4.000 de colegi, de la TESA câți au plecat? Nu se poate să fie plecări an de an și la TESA să rămână la fel. Trebuie făcută o analiză de personal la Complexul Energetic Oltenia. Poate mulți de la TESA au lucrat la început în producție și au anumite calificări, apoi au devenit juriști, contabili. Poate ar fi nevoie să revină la vechile meserii, în zone unde este deficit major și unde colegii au sarcini în plus.", a declarat Marius Cătălin Berca.